Carl P. Jensen
Carl P. Jensen, Carl Peter Jensen, 1906-1987, dansk politiker. Carl P. Jensen var formand for Blikkenslagernes Fagforening i Stubbekøbing 1925-31 og samtidig aktiv i Socialdemokratiet. Han var sekretær i Blikkenslagerforbundet i Danmark 1936-43 og i De Samvirkende Fagforbund (fra 1959 LO) 1943-60. Carl P. Jensen var MF 1953-71; han var boligminister 1960-64 og minister for Grønland 1964-68. Desuden var han engageret i det socialdemokratiske oplysningsarbejde i AOF og i arbejderhøjskolerne.